Alastair Campbell
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
Alastair Campbell er en britisk offentlig tjenestemann og journalist. Fra 1994 var han Tony Blairs pressesekretær, en stilling han fortsatte i etter at Blair ble statsminister i 1997 og med svært utvidede fullmakter. I 2001 kommunikasjonsdirektør ved statsministerens kontor.
Campbell var kjent som en dyktig «spin doctor», men han måtte gå av høsten 2003. Bakgrunnen var høringene etter Irak-krigen, der det ble avslørt at etterretningsrapporter sendt til den britiske regjeringen var «spritet opp» for å rettferdiggjøre britenes deltakelse i krigen mot Irak. Campbell ble blant annet beskyldt for å ha stått bak opplysningen om at Irak kunne sette i verk et angrep med ødeleggelsevåpen i løpet av 45 minutter. Dette var opplysninger som statsminister Blair brukte for å legitimere krigen, men som ikke var nedskrevet i etterretningsrapportene. Campbell benektet at han hadde noe ansvar for dette, men han ble utpekt til syndebukk og gikk av. Han var igjen knyttet til Blairs stab foran den tredje valgseieren i 2005. Campbells dagboksnotater ble i redigert utgave utgitt i 2007 som The Blair Years.Campbell har hatt en karriere i pressen blant annet som politisk redaktør i Daily Mirror. Les mer i Store norske leksikon Storbritannias historie Storbritannias samtidshistorie Tony Blair Irak-krigen i 2003